বিগত বৰ্ষৰ ১৪ ফেব্ৰুৱাৰিত জম্মু-কাশ্মীৰৰ পুলৱামাত পাকিস্তান সমৰ্থিত জয়চ-ই-মহম্মদ সন্ত্ৰাসবাদীয়ে চি আৰ পি এফৰ কনভয়ৰ ওপৰত সংঘটিত কৰা ভয়ংকৰ আত্মঘাতী আক্ৰমণৰ আজি এবছৰ সম্পূৰ্ণ হ'ল।
আজি সমগ্ৰ দেশে পুলৱামাত সন্ত্ৰাসবাদী আক্ৰমণত চহিদ হোৱা ভাৰত মাতাৰ বীৰ সন্তান সকলক শ্ৰদ্ধাৰে সোঁৱৰণ কৰিছে।
উল্লেখযোগ্য যে, ২০১৯ বৰ্ষৰ ১৪ ফ্ৰেব্ৰুৱাৰিত জম্মু-কাশ্মীৰৰ পুলৱামাত সন্ত্ৰাসবাদীয়ে চি আৰ পি এফৰ কনভয়ত আত্মঘাতী বোমাৰুৱে আক্ৰমণ সংঘটিত কৰাৰ ফলত ৪০ গৰাকী জোৱান চহিদ হৈছিল।
পুলৱামাৰ চি আৰ পি এফৰ কনভয়ত সংঘটিত কৰা এই ভয়াবহ আক্ৰমণে সমগ্ৰ দেশক জোকাৰি গৈছিল।
পুলৱামা আক্ৰমণত চহিদ হোৱা ৪০ গৰাকী চি আৰ পি এফৰ জোৱান সকলৰ ভিতৰত অসমৰ বাক্সা জিলাৰ তামুলপুৰৰ মনেশ্বৰ বসুমতাৰীও আছিল।
চহিদ বসুমতাৰীৰ ঘৰ বাক্সা জিলাৰ তামুলপুৰৰ কলবাৰী গাঁৱত, পিতৃ দনিৰাম বসুমতাৰী।
৪৭ বছৰীয়া জোৱানজনে মৃত্যুৰ সময়লৈকে ২৪ বছৰ ৬ মাহ আৰু ৮ দিন চি আৰ পি এফত সেৱা আগবঢ়াই গৈছে।
আজি পুলৱামা কাণ্ডৰ এবছৰ সম্পুৰ্ণ হোৱা ক্ষণত চহিদ মনেশ্বৰ বসুমতাৰীৰ গৃহ জিলা বাক্সাত তেওঁৰ এটা আবক্ষ প্ৰতিমূৰ্তি উন্মোচন কৰা হ'ব।
ৰাজ্যসভাৰ সাংসদ বিশ্বজিৎ দৈমাৰীয়ে চহিদ মনেশ্বৰ বসুমতাৰীৰ প্ৰতিমূৰ্তিটো উন্মোচন কৰিব।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
